U-I-186/99
Natisni
Opravilna št.:
U-I-186/99
Datum odločitve:
13. 1. 2000
Objavljeno:
OdlUS IX, 4
ECLI:
ECLI:SI:USRS:2000:U.I.186.99
Akt:
Zakon o vodah (Uradni list SRS, št. 38/81 in 29/86 ter Uradni list RS, št. 15/91) (ZV), 58. čl.

Zakon o urejanju naselij in drugih posegov v prostor (Uradni list SRS, št. 18/84, 37/85 in 29/86 in Uradni list RS, št. 26/90, 18/93, 47/93 in 71/93) (ZUN), 2. odst. 51. čl.
Izrek:
Postopek za preizkus pobude za začetek postopka za oceno ustavnosti in zakonitosti 58. člena Zakona o vodah in drugega odstavka 51. člena Zakona o urejanju naselij in drugih posegov v prostor se ustavi.
Evidenčni stavek:
Pobudnik je Ustavno sodišče obvestil, da pobudo umika. Ustavno sodišče je zato postopek za preizkus pobude ustavilo.
Geslo:
Ustavitev postopka zaradi umika pobude.
Javno dobro, pravica uporabe.
Priobalna zemljišča, morska obala, gospodarjenje.
Graditev (pomožnih objektov), lokacijsko dovoljenje.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Tomaž Marjan Jeglič, Celje
Datum vloge:
16. 8. 1999
Vrsta odločitve:
sklep
Vrsta rešitve:
ustavitev
Dokument:
US19849
Dokument v PDF obliki:
U-I-186-99.pdf
116 KB
Prenesite datoteko
U-I-186/99
13. 1. 2000
S K L E P
Ustavno sodišče je v postopku za preizkus pobude Tomaža Marjana Jegliča iz Celja na seji dne 13. januarja 2000
s k l e n i l o:
Postopek za preizkus pobude za začetek postopka za oceno ustavnosti in zakonitosti 58. člena Zakona o vodah (Uradni list SRS, št. 38/81 in 29/86 ter Uradni list RS, št. 15/91) in drugega odstavka 51. člena Zakona o urejanju naselij in drugih posegov v prostor (Uradni list SRS, št. 18/84, 37/85 in 29/86 ter Uradni list RS, št. 26/90, 18/93, 47/93 in 71/93) se ustavi.
O b r a z l o ž i t e v
1. Pobudnik je izpodbijal 58. člen Zakona o vodah (v nadaljevanju: ZV), ker naj bi omogočal, da občine določajo način gospodarjenja na priobalnih zemljiščih in na morski obali in s tem omejujejo gibanje na teh zemljiščih, ki so naravno javno dobro, dostopno vsem. To naj bi bilo v neskladju s 70. členom Ustave, po katerem se na javnem dobru lahko pridobi posebna pravica uporabe pod pogoji, ki jih določa zakon. Tudi 12. člen Zakona o urejanju prostora (Uradni list SRS, št. 18/84 in 15/89 - v nadaljevanju: ZUreP) določa, da na morski obali ter na obrežjih jezer in vodotokov niso dovoljeni posegi, ki so v nasprotju z njihovimi značilnostmi, in ki omejujejo prost dostop. Omejitve dostopa in posegi na teh območjih so možni le pod pogoji in na način, kot to določa zakon.
2. Pobudnik je izpodbijal tudi drugi odstavek 51. člena Zakona o urejanju naselij in drugih posegov v prostor (v nadaljevanju:
ZUN), po katerem občina lahko predpiše, da lokacijsko dovoljenje ni potrebno tudi za graditev pomožnih objektov za potrebe občanov in njihovih družin. S predpisom občina določi vrsto, namen, največjo velikost in način gradnje teh objektov. Pobudnik navaja, da občine na podlagi te določbe neutemeljeno širijo ali ožijo pojem pomožnih objektov za potrebe občanov in njihovih družin, zato je izpodbijana določba v neskladju z 2. členom Ustave.
3. Med postopkom za preizkus pobude je pobudnik Ustavno sodišče obvestil, da pobudo umika. Zato je Ustavno sodišče postopek za preizkus pobude ustavilo.
4. Ustavno sodišče je sprejelo ta sklep na podlagi prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) in 6. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k
Franc Testen